作者:王邁
標題:賀新郎
內容:瓔珞珠垂縷。看花冠、端容麗服，補陀巖主。只坐塵緣蹉一念，朱紫叢中得度。人世福、夫人兼五。銀鹿諸孫來定省，對金屏、繡幕輝雲母。人頂禮，柳行路。所居地名柳行。朝朝口誦琅函句。覺從來、壽人福善，老夭無誤。消得天恩封福國，錦誥鸞翔鳳舞。聽來歲、日邊佳語。上殿肩輿簾蹙繡，遣佳兒、扶掖天應許。笑陳媼，三題柱。有陳夫人者，